Apocalipsa lui Ioan
Agnosticul Robert G. Ingersoll a numit în secolul al XIX-lea Apocalipsa drept „cea mai nebunească dintre toate cărțile”. Unul din Părinții Fondatori ai SUA, Thomas Jefferson, a omis-o împreună cu cea mai mare parte a canonului biblic din Biblia lui Jefferson și era de părere că Apocalipsa este o carte lipsită de orice înțeles, comparând-o cu „nălucirile unui maniac, nu mai demnă și nici mai capabilă de a fi explicată decât incoerența viselor noastre nocturne”. Friedrich Engels a susținut că Apocalipsa lui Ioan era în principal o lucrare politică, anti-romană. George Bernard Shaw a calificat-o ca fiind „o descriere ciudată a viziunilor unui drogat”.